CELEX: 32020D1385
Language: hu
Date: 2020-10-01 00:00:00
Title: A Tanács (KKBP) 2020/1385 határozata (2020. október 1.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról

2.10.2020   
               
               
                  HU
               
               
                  Az Európai Unió Hivatalos Lapja
               
               
                  L 320/9
               
            
         A TANÁCS (KKBP) 2020/1385 HATÁROZATA
         (2020. október 1.)
         a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. július 31-én elfogadta a líbiai helyzetre tekintettel hozott korlátozó intézkedésekről szóló (KKBP) 2015/1333 határozatot (1).
                  
               
                     (2)
                  
                  
                     A Tanács 2020. március 27-én elfogadta a (KKBP) 2020/458 határozatot (2).
                  
               
                     (3)
                  
                  
                     Az egyik személyre vonatkozó korlátozó intézkedéseket további hat hónappal meg kell hosszabbítani, két másik személyre vonatkozó bejegyzést pedig törölni kell.
                  
               
                     (4)
                  
                  
                     A (KKBP) 2015/1333 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2015/1333 határozat a következőképpen módosul:
            
                        1.
                     
                     
                        a 17. cikk (3) és (4) bekezdésének helyébe a következő szöveg lép:
                        
                           „(3)   A 8. cikk (2) bekezdésében említett intézkedéseket 2021. április 2-ig kell alkalmazni a II. mellékletben szereplő 15. bejegyzés tekintetében.
                        
                        
                           (4)   A 9. cikk (2) bekezdésében említett intézkedéseket 2021. április 2-ig kell alkalmazni a IV. mellékletben szereplő 20. bejegyzés tekintetében.”;
                        
                     
                  
                        2.
                     
                     
                        A II. és a IV. melléklet az e határozat mellékletével összhangban módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. október 1-jén.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács (KKBP) 2015/1333 határozata (2015. július 31.) a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről (HL L 206., 2015.8.1., 34. o.).
         
            (2)  A Tanács (KKPB) 2020/458 határozata (2020. március 27.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról (HL L 97., 2020.3.30., 13. o.).
      
      
         
            MELLÉKLET
            A (KKBP) 2015/1333 határozat a következőképpen módosul:
            
                        1.
                     
                     
                        a II. mellékletben (A 8. cikk (2) bekezdésében említett személyek és szervezetek jegyzéke) az A. részben található jegyzékből (Személyek) törölni kell a 14. bejegyzést (SALEH ISSA GWAIDER, Agila) és a 16. bejegyzést (ABU SAHMAIN, Nuri).
                     
                  
                        2.
                     
                     
                        a IV. mellékletben (A 9. cikk (2) bekezdésében említett személyek és szervezetek jegyzéke) az A. részben található jegyzékből (Személyek) törölni kell a 19. bejegyzést (SALEH ISSA GWAIDER, Agila) és a 21. bejegyzést (ABU SAHMAIN, Nuri).